CELEX: 52019DP0333
Language: sk
Date: 2019-04-04 00:00:00
Title: Rozhodnutie Európskeho parlamentu zo 4. apríla 2019 o žiadosti o zbavenie Georgiosa Epitideiosa imunity (2018/2268(IMM))

31.3.2021   
            
            
               SK
            
            
               Úradný vestník Európskej únie
            
            
               C 116/10
            
         
      P8_TA(2019)0333
      Žiadosť o zbavenie Georgiosa Epitideiosa imunity
      Rozhodnutie Európskeho parlamentu zo 4. apríla 2019 o žiadosti o zbavenie Georgiosa Epitideiosa imunity (2018/2268(IMM))
      (2021/C 116/04)
      
         Európsky parlament,
      
      
                  —
               
               
                  so zreteľom na žiadosť o zbavenie Georgiosa Epitideiosa imunity, ktorú 12. októbra 2018 podal zástupca generálneho prokurátora gréckeho najvyššieho súdu v súvislosti s konaním č. ABM: 2017/10839 a ktorá bola oznámená na plenárnej schôdzi 13. novembra 2018,
               
            
                  —
               
               
                  po vypočutí Georgiosa Epitideiosa v súlade s článkom 9 ods. 6 rokovacieho poriadku,
               
            
                  —
               
               
                  so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
               
            
                  —
               
               
                  so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),
               
            
                  —
               
               
                  so zreteľom na článok 62 Gréckej ústavy,
               
            
                  —
               
               
                  so zreteľom na článok 5 ods. 2, článok 6 ods. 1 a článok 9 rokovacieho poriadku,
               
            
                  —
               
               
                  so zreteľom na správu Výboru pre právne veci (A8-0185/2019),
               
            
                  A.
               
               
                  keďže zástupca generálneho prokurátora na gréckom najvyššom súde požiadal o zbavenie Georgiosa Epitideiosa, poslanca Európskeho parlamentu, parlamentnej imunity v súvislosti s možným trestným stíhaním vo veci údajného spáchania trestného činu;
               
            
                  B.
               
               
                  keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území vlastného štátu imunity priznané členom parlamentu daného štátu;
               
            
                  C.
               
               
                  keďže v článku 62 Gréckej ústavy sa stanovuje, že poslanci parlamentu nesmú byť počas volebného obdobia stíhaní, zatýkaní, väznení ani inak obmedzovaní bez predchádzajúceho povolenia parlamentu;
               
            
                  D.
               
               
                  keďže žiadosť zástupcu generálneho prokurátora gréckeho najvyššieho súdu súvisí s konaním vo veci údajného porušenia článku 45 a článku 232A gréckeho trestného zákonníka, ktoré sa týkajú spoločného porušovania súdneho rozhodnutia;
               
            
                  E.
               
               
                  keďže Georgios Epitideios si nesplnil povinnosť vykonať predbežné rozhodnutie aténskeho samosudcovského súdu prvého stupňa č. 3603/2015, v zmysle ktorého mal odstrániť všetky kamery z prízemia a vchodu do budovy na adrese Odos Grammou č. 73 v Marousi (Atika) a zaplatiť pokutu vo výške 600 EUR (šesťsto eur) za každé ďalšie porušenie rozhodnutia z 25. mája 2015;
               
            
                  F.
               
               
                  keďže podľa článku 9 ods. 8 rokovacieho poriadku sa Výbor pre právne veci za žiadnych okolností nesmie vyslovovať o vine či nevine poslanca alebo o tom, či názory a skutky pripisované poslancovi sú dôvodom na trestné stíhanie, a to ani v prípade, že tento výbor pri posudzovaní žiadosti nadobudol podrobnú znalosť okolností prípadu;
               
            
                  G.
               
               
                  keďže úlohou Európskeho parlamentu nie je ani vyjadrovať sa k vine alebo nevine poslanca, posúdiť, či skutky, ktorých sa poslanec údajne dopustil, odôvodňujú začatie trestného stíhania, ani vyjadrovať sa k relatívnym kvalitám vnútroštátnych právnych a súdnych systémov;
               
            
                  H.
               
               
                  keďže v súlade s článkom 5 ods. 2 rokovacieho poriadku Európskeho parlamentu nie je poslanecká imunita osobnou výsadou poslanca, ale zárukou nezávislosti Európskeho parlamentu ako celku a jeho poslancov;
               
            
                  I.
               
               
                  keďže cieľom poslaneckej imunity je chrániť Európsky parlament a jeho členov pred súdnym konaním týkajúcim sa činností súvisiacich s výkonom poslaneckých povinností, ktoré nemožno od týchto povinností oddeliť;
               
            
                  J.
               
               
                  keďže trestné stíhanie sa netýka názorov vyjadrených alebo hlasov odovzdaných pri výkone povinností dotknutého poslanca Európskeho parlamentu na účely článku 8 Protokolu č. 7 o výsadách a imunitách Európskej únie;
               
            
                  K.
               
               
                  keďže na základe informácií a vysvetlení, ktoré boli v tomto prípade vysvetlené, nie je dôvod na podozrenie, že hlavným zámerom trestného konania by bolo poškodiť politickú činnosť alebo povesť poslanca, a teda aj nezávislosť Európskeho parlamentu (fumus persecutionis);
               
            
               
                  1.
               
               
                  rozhodol zbaviť Georgiosa Epitideiosa imunity;
               
            
               
                  2.
               
               
                  poveruje svojho predsedu, aby ihneď postúpil toto rozhodnutie a správu gestorského výboru gréckym orgánom a Georgiosovi Epitideiosovi.
               
            
         (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.